愛邪勿

愛邪勿  ， 又作愛耶勿 ， 回鶻汗國末年宰相 。 會昌二年 （ 842年 ） 五月 ， 回鶻相愛邪勿與尚書呂衡等諸部降附唐朝振武軍 ， 唐武宗詔拜嗢沒斯爲右金吾衛大將軍 ， 爵懷化郡王 ， 歸義軍使 ； 阿歷支寧邊郡公 ， 習勿啜昌化郡公 ， 烏羅思寧朔郡公 ， 併爲冠軍大將軍 、 左威衛大將軍 ； 愛邪勿寧塞郡公 ， 爲右領軍大將軍 。 嗢沒斯等人歸唐 ， 都賜姓李氏 ， 嗢沒斯爲李思忠 ， 阿歷支爲李思貞 ， 習勿啜爲李思義 ， 烏羅思爲李思禮 ； 愛邪勿爲李弘順 ， 即拜歸義軍副使 。 唐朝派劉沔爲回紇南面招撫使 ， 分沙陀河中軍五百騎給李弘順 。 會昌三年 （ 843年 ） 正月 ， 烏介可汗率衆侵逼振武軍 ， 李弘順率軍配合劉沔反擊烏介可汗 ， 獲得大勝 。 烏介可汗去依附黑車子 ， 唐朝命李弘順窮追 。 李弘順以利收買黑車子室韋 ， 募殺烏介可汗 。